**Referat fra styremøte i FF-OsloMet 12. november 2018**

Til stede: Erik Dahlgren, Eldbjørg Marie Schön, Mira Aaboen Sletten. Therese Brovold, Inger-Lise. Neslein, Bjørn Ervik, Ismail Hassan, Anne-Catrine Wolden og Arve Angen (referent)

Referat fra forrige styremøte og innkalling ble godkjent

**1. IDF-saker, ved Erik**

112/18 – Utlysningstekst og stillingsbeskrivelse til drøfting i IDF

Saken gjelder utlysningstekst for dekan TKD med stillingsbeskrivelse. Teksten er godkjent av rektor og sendes til IDF for drøfting.

Styret mente det blir for lite med kun «innsikt» i lov og avtaleverk i offentlig sektor. Det bør stå «kunnskap om» i stedet. Det bør også inn noe i teksten om kompetanse på personalpolitikk.

113/18 – Utlysningstekst og stillingsbeskrivelse til drøfting i IDF

Saken gjelder utlysningstekst for senterleder SPS med stillingsbeskrivelse. Teksten er godkjent av rektor og sendes til IDF for drøfting.

Styret hadde de samme innvendingene her som i forrige sak.

114/18 – Nye nettsider for OsloMet

De nye eksterne nettsidene blir lansert i desember. Sidene vil bli presentert for IDF i forkant av lanseringen. Det er ikke sakspapirer i denne saken, og sidene vises direkte i møtet.

Styret mener de nye sidene bør være hensiktsmessige, og lette å finne frem i. De sidene vi har nå er ikke det, og spesielt er de dårlige til å søke i.

Styret menes også det er viktig at mange tester ut sidene før lansering, for å sjekke at de fungerer som de skal.

115/18 – Møteplan for IDF 2019

Styret tar planen til etterretning.

FF-OsloMet kommer fortsatt til å ha styremøtene hovedsakelig på tirsdager.

116/18 – Evaluering av ordning med internutlysning av oppgaver

Det jobbes med en evalueringsrapport av ordningen med internt ansettelsesstopp ved administrasjonen. Den vil oppsummere, og komme med noen forslag til endringer på nåværende prosess. Rapporten vil sendes ut så raskt den er på plass, og i tide til neste IDF-møte 6. desember.

Styret stiller spørsmål om OsloMet egentlig er modent nok for ordningen. Det virker som om den kritiske gjennomgangen ved ansettelser ikke er fraværende. Det blir i for liten grad vurdert om det er oppgaver vi ikke skal gjøre lenger, eller om vi bør gjøre noe annerledes.

Styret stiller spørsmål om antallet midlertidige stillinger øker som en følge av ordningen.

Det positive med internutlysing er at ansatte kan få nye oppgaver og mulighet for å gjøre ny karriere.

117/18 – Administrasjonen orienterer

PwC har gjennomgått OsloMets interne varslingsrutiner, og de har kommet med fire anbefalinger for det videre arbeidet med å utvikle varslingsordningen ved OsloMet.

Det vil bli en muntlig orientering om Campus Romerike. Ingen sakspapirer er vedlagt.

Evaluering av SVA. Høringsfristen var 1. november. Høringssvarene er vedlagt saken.

Valg 2019. Våren 2019 skal det velges medlemmer til nytt styre ved OsloMet. Før den tid må det gjennomføres nødvendige endringer i eksisterende valgreglement.

Styret tar orienteringssakene til etterretning.

Til orienteringen er det også vedlagt et utkast til retningslinjer for organisasjonsendringer ved OsloMet. Her må styret følge med i det videre arbeidet.

118/18 – TMO orienterer

Vi vil orientere om ou-seminaret i Dublin, medlemsmøtet på Kjeller med juletapas og ou-kurset 13. desember.

**2. Lønnsoppgjør - 2.5.1.forhandlingene, ved alle**

Vi er generelt fornøyd med resultatet av oppgjøret. Vi fikk inn mange av våre krav, og minst vår del av potten. Det har vært få klager fra medlemmer i etterkant.

Styret ønsker at Mira gjør en analyse av resultatet fra lønnsforhandlingene, slik hun har gjort tidligere.

**3. Program OU-seminar Irland, ved Eldbjørg**

Programmet for ou-seminaret i Dublin 25.-29. november er sendt ut til styremedlemmene.

**4. Styremøte i desember, ved Eldbjørg**

Styremøtet i desember vil foregå på mail, siden flere av styremedlemmene er borte på seminar.

**5. Juletapas – arbeidsfordeling, ved Eldbjørg**

Medlemsmøte med juletapas er 6. desember. Invitasjon er sendt ut på mail.

Etter idf-møtet reiser Erik og Arve til Kjeller for å dekke til bords.

Eldbjørg og Arve handler inn til tapas.

**6. Orienteringssaker, OU-søknader 2019**

Eldbjørg har sendt inn fem søknader. Det er søkt om midler til seminar på Kiel-fergen, for alle medlemmer, til styreseminar i juni med Sørlandsbanen ti Universitet i Agder (lunsj til lunsj), til årsmøtet (møte med middag for alle medlemmer), til medlemsmøte med juletapas på Kjeller i desember og til seminar i Spania i oktober eller november for medlemmer i styrer, råd og utvalg.

I tillegg har vi sammen med Universitetet i Sørøst-Norge søkt om midler til ou-seminar på Svalbard, 23.-26. april.

**7. Eventuelt**

Det ble meldt inn to saker fra Fak. LUI, som gjaldt automatisering av timeplan og om utbetalinger av overtid.